jkorsvik/nowiki_second_scrape_merged huggingface dataset:
Weldu Negash Gebretsadik

Weldu Negash Gebretsadik (født 12. november 1986) er en norsk maratonløper som representerer IL i BUL.. Han har vunnet Birkebeinerløpet fem år på rad fra 2012 til 2016. Etter en andreplass i 2017 vant han i 2018 Birkebeinerløpet for sjette gang og satte ny løyperekord med tiden 1:05:15. Han vant også Birkebeinerløpet i 2019.


== Bakgrunn ==
Gebretsadik kom til Norge fra Eritrea som asylsøker og ble oppdaget av en mosjonist da han trente ved asylmottaket i Hurdal. Han ble norsk statsborger i 2017, og i august 2018 fikk han godkjenning fra IAAF for å representere Norge under EM i friidrett 2018.


== Idrettskarriere ==


=== 2011 - 2012 ===
Han kom på sjuendeplass i Oslo Maraton i 2011, og han kom på ellevteplass i Praha Marathon samme år. I juli 2012 vant han 10.000 meter under sommerstevnet på Bislett Stadion, med tiden 29:56,62. Han kom på tredjeplass i Oslo halvmaraton i 2012.


=== 2013 - 2014 ===
I 2013 kom han på femteplass i Sentrumsløpet i Oslo, og han vant 10.000 meter under Loopgala i Nederland. Han kom på femteplass i Olomouc Half Marathon i Tsjekkia og andreplass i Warszawa Marathon, der han satte personlig rekord med 2:10:37. Han kom på femteplass i Hytteplanmila i Hole. Han forbedret sin personlige rekord til 2:09:14 da han kom på femteplass i Rotterdam Marathon 2014, og under NM i friidrett 2014 vant han 10.000 meter og fikk bronse på 5000 meter. I september kom han på tredjeplass under Oslo halvmaraton.


=== 2015 - 2016 ===
Gebretsadik vant Birkebeinerløpet i 2015, for fjerde år på rad. Han kom på sjetteplass i Wien Marathon i 2016, og kom også på sjetteplass i Sentrumsløpet. I Göteborg Halvmarathon 2016 kom han på 16.-plass, og i Frankfurt Marathon kom han på sjuendeplass.


=== 2017 - 2018 ===
Under Birkebeinerløpet i 2017 kom han på andreplass, ett sekund bak Senay Fissehatsion. Han kom på andreplass i Düsseldorf Marathon, bak Robert Chemonges fra Uganda. Under Boysen Memorial satte han personlig rekord på 5000 meter, med 14:14,14, og kom med det på åttendeplass. Han deltok også i Ljubljana Marathon i oktober, og kom der på sjetteplass.I februar 2018 satte han personlig rekord på halvmaraton, da han kom på 13.-plass under Barcelona Halvmaraton med tiden 1:04:00. Etter sjuendeplass i Daegu Marathon og andreplass i Sentrumsløpet i Oslo løp han 10.000 meter under Bislett Games og kom der på sjuendeplass med ny personlig rekord på 29:21:23. Gebretsadik ble 31. juli 2018 tatt ut til EM i friidrett 2018, og fikk fra 2. august tillatelse fra IAAF for å få konkurrere for Norge. Han fullførte imidlertid ikke maratonløpet under EM i Berlin. 


=== 2019 ===
Han vant Birkebeinerløpet i 2019, for sjette gang. 
Han kom på 24. plass på maraton under VM i friidrett 2019 avholdt i Doha, Qatar.


== Referanser ==


== Eksterne lenker ==
(en) Weldu Negash Gebretsadik – World Athletics 
(no) Resultater hos Min Friidrettsstatistikk
Finlandstatarer

Finlandstatarene er en nasjonal minoritet i Finland, tilhørende folkegruppen tatarer. Gruppen omfatter totalt ca 800 personer. Deres religion er islam.
Deres hovedorganisasjoner er den finske islamske forsamlingen (Finlandiya Islam Cemaati, grunnlagt i 1925), Föreningen för finska turkar (Finlandiya Türkleri Birligi, grunnlagt i 1935) og sportsklubben Yolduz (grunnlagt i 1945).
De første tatarene i Finland var antagelig fra den russiske armé og bosatte seg der mellom 1808 og 1809; mesjtsjerjakiske grupper flyttet senere inn mellom 1870 og 1920 fra en gruppe på ca 20 landsbyer i Sergatsj-området i Nizjnij Novgorod oblast ved elven Volga, sørøst for byen Nizjnij Novgorod.
De som bosatte seg i Vyborg i Karelen flyttet til det vestre Finland da Viborg ble erobret av Sovjetunionen under fortsettelseskrigen i 1944.
Fra 1948 til 1969 var det en tatarisk grunnskole (Türk Halk Mektebi) i Helsingfors, som delvis ble støttet av den islamske menighet og dels av Helsingfors by. Om lag halvparten av undervisningen var på finsk og halvparten på tatarisk. Da det finske skolesystemet på 1970-tallet gjennomgikk en del reformer førte dette til at skolen ble ansett ulønnsom på grunn av det lave antallet elever og vilkårene for statsstøtten dermed ikke lenger var oppfylt. Siden da har den islamske menigheten i høst- og vårterminene, etter skoletid, tilbudt regelmessig undervisning i tatarske språk, kultur, religion og historie, med tatarsk som undervisningsspråk. En tatarsk barnehave har bestått siden 1950-tallet. Sommerkurser i tatarsk holdes i Kyrkslätt i Nyland.


== Kilder ==
Frank Horn and Heli Niemi, National Minorities of Finland, The Tatars, Virtual Finland (Ministry for Foreign Affairs of Finland), June 2004
National Minorities of Finland, The Tatars
Indotrichius ornatus

Indotrichius ornatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.


== Utseende ==
En middelsstor, langbeint, brokete farget gullbasser. Grunnfargen er mørkt grønnlig eller svart, hode, pronotum og dekkvinger har gule tegninger, dekkvingene også med en brunrød lengdestripe. Hodet er forholdsvis stort og tydelig avsatt fra pronotum, "snuten" er innskåret foran. Fasettøynene er nokså store, runde og utstående. Pronotum er nærmest trapesformet, med litt rundede sidekanter, disse er mer eller mindre gule.


== Utbredelse ==
Arten er utbredt i det nordøstlige India (Meghalaya).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Trichiini Fleming, 1821
Slekten Indotrichius Krikken, 2009
Indotrichius ornatus (Jordan, 1895)


== Kilder ==
Jordan, K. (1895) On some new species of Coleoptera in the museum of the Hon. Walter Rothschild. The Annals and Magazine of natural History, including Zoology, Botany and Geology. London (6)15:218-222.
Ricchiardi, E. (2017) A new species of the genus Indotrichius Krikken, 2009 from Southern Vietnam (Coleoptera: Scarabaeidae, Cetoniinae). Fragmenta entomologica, 49 (1): 33-36. [1]


== Eksterne lenker ==
(en) Indotrichius ornatus i Global Biodiversity Information Facility 
Indotrichius ornatus – detaljert informasjon på Wikispecies
We Don’t Talk Anymore (Charlie Puth-sang)

"We Don't  Talk Anymore" er en låt produsert og fremført av den amerikanske sangeren Charlie Puth fra hans debut album Nine Track Mind (2016). Den inneholder gjestevokaler fra Selena Gomez. Jakob Kasher var medforfatter på sangen. Sangen ble utgitt den 24. mai 2016, som den tredje og siste singelen fra albumet. Musikalsk sett er det en poplåt med en tropisk-inspirert produksjon.


== Referanser ==
Kennet Andersson

Bernt Kennet Andersson (født 6. oktober 1967 i Eskilstuna) er en  svensk tidligere fotball-spiller, som spilte spiss. Han var en viktig brikke på Sverige under VM i fotball 1994 hvor Sverige endte på 3. plass og Andersson scoret 5 mål.


== Klubbkarriere ==
Andersson spilte for Tunafors SK (1976−1981), Eskilstuna (1982–88), Göteborg (1988–91), Mechelen (1991–92), Norrköping (1993), Lille (1993–94), Caen (1994–95), Bari (1995–96), Bologna (1996–99 og 1999–2000), Lazio (1999), Fenerbahçe (2000–02) og Gårda BK (2005).


== Referanser ==


== Eksterne lenker ==
(en) Kennet Andersson – FIFA 
(en) Kennet Andersson – UEFA 
(en) Kennet Andersson – Transfermarkt 
(en) Kennet Andersson – national-football-teams.com 
(en) Kennet Andersson – WorldFootball.net 
(en) Kennet Andersson – FootballDatabase.eu 
(en) Kennet Andersson – Soccerway 
(en) Kennet Andersson – EU-Football.info 
(tr) Kennet Andersson – Mackolik.com
Karin Söder

Karin Ann-Marie Söder (født Bergenfur 30. november 1928 i Frykerud i Kil kommune, død 19. desember 2015 i Täby) var en svensk politiker som representerte Centerpartiet. Hun var medlem av Riksdagen fra 1971 til 1991, utenriksminister fra 1976 til 1978, sosialminister fra 1979 til 1982 og partileder i Centerpartiet fra 1985 til 1987. Söder var Sveriges første kvinnelige utenriksminister og også den første kvinnelige partileder for et riksdagsparti.


== Liv og virke ==


=== Bakgrunn ===
Hun vokste opp i Frykerud i Värmland i en familie der faren var lærer i folkeskolen og moren hjemmeværende. Moren Lilly Bergenfur var politisk engasjert og startet en lokalavdeling av Centerkvinnorna. Selv startet hun en lokalavdeling av Svenska Landsbygdens Ungdomsförbund (SLU), forgjengeren til Centerpartiets ungdomsförbund.
I SLU møtte hun Gunnar Söder, som hun giftet seg med i 1951. Sammen fikk de tre barn, blant annet datteren Annika Söder.
Hun utdannet seg til lærer i Göteborg. Familien Söder flyttet til Täby ved Stockholm. Hun arbeidet som lærer i Vällingby.


=== Politisk virke ===

I 1962 ble Söder valgt til kommunestyret i Täby og i 1968 ble hun valgt til landstinget i Stockholms län. Engasjementet i Centerkvinnorna vedvarte.
Söder stilte i 1970 til valg som kandidat for Centerpartiet i Stockholms län. Hun ble raskt nestleder i partiet der Thorbjörn Fälldin var partileder. Sammen ledet de to partiet i valget i 1973, der Centerpartiet fikk 25 % av stemmene. Selv om valgsuksessen ikke ble gjentatt i 1976, dannet de tre borgerlige partiene koalisjonsregjering der Söder ble utenriksminister. Hun var første kvinne som besatte denne ministerposten. Som utenriksminister var alliansefrihetspolitikk, fredsarbeid og kjernevåpennedrustning og ny økonomisk verdensorden saker hun kjempet for å fremme.Da Fälldin dannet ny regjering i 1979, ble Söder sosialminister. Her fikk hun gjennom økte pensjoner og støtte til barnefamilier. I hennes tid som sosialminister ble det innført karensdager i sykelønnsordningen. Söder markerte seg også på det alkoholpolitiske området og fikk gjennom at Systembolaget skulle ha stengt på lørdager.Da Fälldin trakk seg som partileder i desember 1985 etterfulgte Söder ham. Hun ble valgt til partileder på landsmøtet i 1986. Hun ble dermed den første kvinnelige partileder for et riksdagsparti. I 1987 trakk hun seg fra partiledervervet på grunn av sykdom.Söder var leder i Rädda Barnen og engasjert i Selma Lagerlöf-sällskapet og Letterstedtska föreningen.
I 1995 ble hun æresdoktor ved Kungliga Tekniska högskolan.


== Referanser ==


== Eksterne lenker ==
(en) Karin Söder – kategori av bilder, video eller lyd på Commons 
(sv) Karin Söder hos Sveriges riksdag 
(en) Karin Söder hos Europarådets parlamentarikerforsamling
Ty Bollinger

Ty Bollinger (født 19. januar 1968) er en amerikansk forretningsmann, forfatter og promotør av alternativ behandling.Han er mest kjent for sitt filmprosjekt The truth about cancer hvor han går til angrep på konvensjonell onkologi og foreslår en rekke alternative behandlingstiltak mot kreft, blant disse amygdalin som markedsføres som vitamin B-17. Filmen gjengir vitnesbyrd fra blant andre Russell Blaylock, Joseph Mercola, Stanislaw Burzynski, Tullio Simoncini, Rashid Buttar og Leonard Coldwell. Også den norske psykiateren Morten Hekneby er intervjuet i filmen fordi han mener seg helbredet av kreft ved å følge Bollingers metoder.Bollinger har ikke medisinsk utdannelse, og hans hypoteser er i strid med vitenskapelig konsensus. Han har fått kraftig motbør fra faglig ekspertise som mener at hans råd om å droppe skolemedisinsk kreftbehandling til fordel for alternative behandlingsmetoder kan få fatalt utfall for pasienter som tror på ham.I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Bollinger var blant disse tolv som de kalte «disinformation dozen».


== Referanser ==
Arne Vestbø

Arne Vestbø (født 1978) er en norsk forfatter fra Haugesund.Vestbø har studert medievitenskap ved Universitetet i Oslo (cand.philol) og har MA i Holocaust studies fra Royal Holloway, University of London.Vestbø er generalsekretær i Norsk faglitterær forfatter- og oversetterforening (NFFO).  Han har tidligere vært seksjonsleder for litteratur, kulturvern og allmenne kulturformål i Kulturrådet.


== Bibliografi ==
Moritz Rabinowitz, Spartacus (2011)
Øverst på nazistenes liste, Spartacus (2014)
Brummenæs & Torgersen, Verdens første kvinnelige skipsredere, Cappelen Damm 2021


== Referanser ==


== Kilder ==
Presentasjon av Arne Vestbø i Forfatterkatalogen på Forfattersentrums nettsider
Gnorimotrichius signatus

Gnorimotrichius signatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.


== Utseende ==
En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.


== Utbredelse ==
Arten er utbredt på Taiwan.


== Systematisk inndeling ==
Arten har nylig blitt overført fra slekten Agnorimus til Gnorimotrichius 

Ordenen biller, Coleoptera
Underordenen Polyphaga
Overfamilien skarabider (Scarabaeoidea)
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Trichiini Fleming, 1821
Slekten Gnorimotrichius Krajcik, 2009
Gnorimotrichius signatus (Chûjô, 1940)


== Referanser ==


== Kilder ==
Chujo, M. (1940) Description of a new Scarabaeid-beetle from Formosa. Transactions Natural History Society of Formosa. Taipei 30:426-427.


== Eksterne lenker ==
(en) Gnorimotrichius signatus i Encyclopedia of Life 
(en) Gnorimotrichius signatus i Global Biodiversity Information Facility
Gnorimotrichius

Gnorimotrichius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.


== Utseende ==
Middelsstore, litt flate, langbeinte gullbasser. Hodet er tydelig avsatt fra pronotum, som er mye smalere enn dekkvingene. Disse dekker ikke hele bakkroppen.


== Levevis ==
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Trichiini Fleming, 1821
Slekten Gnorimotrichius Krajcik, 2009
Gnorimotrichius albomaculatus (Moser, 1902)
Gnorimotrichius dolezali Krajcik, 2009
Gnorimotrichius signatus (Chûjô, 1940)
Gnorimotrichius trilineatus (Ma, 1992)
Gnorimotrichius tronqueti (Antoine, 2002)


== Eksterne lenker ==
(en) Gnorimotrichius i Global Biodiversity Information Facility 
Gnorimotrichius dolezali – detaljert informasjon på Wikispecies
Motuotrichius

Motuotrichius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster. Slekten omfatter foreløpig bare én kjent art fra Tibet.


== Utseende ==
Slekten har kjennetegn som er typiske for flere ulike beslektede grupper, men kan kjennes på at begge kjønn har en tann på innersiden av leggen på det mellomste beinparer (mesotibia).


== Levevis ==
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.


== Utbredelse ==
Arten er bare kjent fra Motuo-provinsen i Tibet.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Trichiini Fleming, 1821
Slekten Motuotrichius Huang & Chen, 2016
Motuotrichius yangi Huang & Chen, 2016


== Kilder ==
Huang, H. og Chen, C.C. (2016) Motuotrichius yangi, a new genus and species from southeastern Tibet, China (Coleoptera: Scarabaeidae: Cetoniinae: Trichiini). Zootaxa 4205: 365-372.


== Eksterne lenker ==
(en) Motuotrichius i Global Biodiversity Information Facility 
Motuotrichius – detaljert informasjon på Wikispecies
Lisbet Lid Venås

Lisbet Lid Venås (født 4. april 1937, død 4. mai 2018) var en norsk forfatter og lyriker.


== Bibliografi ==
Villgras, lyrikk (1959)
Bålet, lyrikk (1976)


== Referanser ==


== Kilder ==
Presentasjon av Lisbet Lid Venås i Forfatterkatalogen på Forfattersentrums nettsider
18. etappe av Giro d’Italia 2018

18. etappe av Giro d'Italia 2018 gikk fra Abbiategrasso til Prato Nevoso 24. mai 2018. 
Etappen ble vunnet av Maximilian Schachmann, mens sammenlagtleder Simon Yates tapte halvparten av forspranget sitt.


== Etapperesultater ==


== Sammenlagt ==


== Referanser ==


== Eksterne lenker ==
(en) 18. etappe av Giro d'Italia 2018 - ProCyclingStats
19. etappe av Giro d’Italia 2018

19. etappe av Giro d'Italia 2018 gikk fra Venaria Reale til Bardonecchia 25. mai 2018. 
Sammenlagtleder Simon Yates fikk problemer opp Colle delle Finestre, og forsvant ut av sammendraget. Chris Froome som lå på fjerdeplass i sammendraget,  nesten tre minutter bak Tom Dumoulin, angrep i den samme stigningen, åtte mil før mål. Han vant med tre minutter, og overtok ledelsen, 40 sekunder foran Tom Dumoulin.


== Etapperesultater ==


== Sammenlagt ==


== Referanser ==


== Eksterne lenker ==
(en) 19. etappe av Giro d'Italia 2018 - ProCyclingStats
Hallfrid Velure

Hallfrid Velure (født 2. september 1971 i Bergen) er en norsk teaterviter, scenekunstner og forfatter.
Velure er oppvokst på Utne og i Lillehammer.
I 1993 ga hun ut ungdomsboka Broren og har medvirket med noveller i antologiar. 
Velure var fra 2007 til 2013 tilknyttet Høgskolen i Lillehammer som høgskolelektor og phd-stipendiat. Etter det begynte hun som rådgiver i Oppland fylkeskommune.I 2014 disputerte hun til ph.d grad ved Universitetet i Bergen med avhandlingen Et prosjekt er et prosjekt er et prosjekt. En analyse av prosjektbegrepets ultvikling og betydning i det norske språket, med hovedvekt på kulturpolitisk retorikk og scenekunstdiskurs.


== Bibliografi ==
Broren, ungdomsbok, Samlaget (1993)


== Referanser ==


== Kilder ==
Presentasjon av Hallfrid Velure i Forfatterkatalogen på Forfattersentrums nettsider
ex-ciegospel.com: Hallfrid Velure


== Eksterne lenker ==
Broren - digitalisert hos Nasjonalbiblioteket
Christine Baranski

Christine Jane Baranski (født 2. mai 1952 i Buffalo i New York) er en amerikansk skuespiller og sangartist.
Hun har blitt nominert til Emmy-prisen 15 ganger, og hun vant én gang i 1995 for rollen som Maryanne Thorpe i situasjonskomedien Cybill (1995–1998). Baranski har ellers fått god kritikk og blitt nominert til flere bransjepriser for rollen som forsvarsadvokat Diane Lockhart i rettsdramaseriene The Good Wife (2009–2016) og The Good Fight (2017–i dag). Hun har også spilt Leonards mor, Dr. Beverly Hofstadter, i flere episoder av komedieserien The Big Bang Theory (2009–i dag).
Baranski har vunnet to Tony-priser for Broadway-oppsetningene av The Real Thing (1984) og Rumors (1989). Hun har også deltatt i Broadway-oppsetningene av Hide and Seek (1980), Hurlyburly (1984), The House of Blue Leaves (1986) og Boeing Boeing (2008). Baranski har også spilt i en rekke filmer, blant annet 9 1/2 Weeks (1986), Lovens ørner (1986), Von Bülow-mysteriet (1990), Familien Addams – og synet på livet (1993), Jeffrey (1995), Lånte fjær – The Birdcage (1996), Bulworth (1998), Et farlig spill (1999), Bowfinger (1999), Grinchen (2000), Chicago (2002), Mamma Mia! (2008), Into the Woods (2014), Trolls (2016) og Mamma Mia! Here We Go Again (2018).
Baranski var gift med skuespilleren Matthew Cowles fra 1983 til hans død i mai 2014.


== Filmografi (utvalg) ==
1986 – 9 1/2 Weeks
1995 – Jeffrey
2000 – Grinchen
2002 – Chicago
2008 – Mamma Mia!
2009 – The Good Wife (TV-serie)
2009 – The Big Bang Theory (TV-serie)
2014 – Into the Woods
2016 – Trolls
2017 – The Good Fight (TV-serie)
2018 – Mamma Mia! Here We Go Again


== Referanser ==


== Eksterne lenker ==
(en) Christine Baranski på Internet Movie Database 
(sv) Christine Baranski i Svensk Filmdatabas 
(da) Christine Baranski på Filmdatabasen 
(da) Christine Baranski på Scope 
(fr) Christine Baranski på Allociné 
(en) Christine Baranski på AllMovie 
(en) Christine Baranski hos The Movie Database 
(en) Christine Baranski hos Internet Broadway Database
Fermín IV

Fermín IV Caballero Elizondo (født desember 1974), kjent som hovedrapper i den Monterrey baserte hiphop-gruppen Control Machete.


== Eksterne lenker ==
(en) Fermín IV – kategori av bilder, video eller lyd på Commons 
(en) Fermín IV på Discogs 
(en) Fermín IV på Discogs 
(en) Fermín IV på MusicBrainz 
(en) Fermín IV på Spotify 
(en) Fermín IV på AllMusic 
Fermín IV på Twitter 
Fermín IV på Facebook 
Fermín IV på YouTube
Pato Machete

Pato Machete er artistnavnet til Patricio Chapa Elizalde (født 6. oktober 1975), kjent som hovedrapper i den Monterrey-baserte hiphop-gruppen Control Machete.


== Referanser ==
Carl Djerassi

Carl Djerassi (født 29. oktober 1923 i Wien, Østerrike, død 30. januar 2015 i San Francisco, California, USA, var en østerrikskfødt bulgarsk-amerikansk kjemiker, romanforfatter, skuespillforfatter og grunnlegger av Djerassi Artist Residency. Han er mest kjent for hans bidrag til utviklingen av p-piller, og fikk tilnavnet far til pillen (father of the pill).I 1949 ble Djerassi ansatt som assisterende forskningssjef ved bedriften Syntex i Mexico City. Der lyktes det han 1951 sammen med kollegene Luis Miramontes og George Rosenkranz syntetisk framstilt progestinet noretisteron (19-nor-17α-etynyltestosteron), som i 1960-årene skulle komme til å bli benyttet i de første p-pillene. Noretisteron har egenskaper som ligner på dem i det naturlige hormonet progesteron som forhindrer eggløsning. 
Djerassi var fra 1959 professor i kjemi ved Stanford University i California. I 1972 mottok han Scheeleprisen og ble samme år innvalgt som utenlandsk medlem av svenska Vetenskapsakademien og ble 1984 utenlandsk medlem av svenska Ingenjörsvetenskapsakademien. Han ble i 1973 tildelt den amerikanske utmerkelsen National Medal of Science i klassen for kjemi.


== Referanser ==


== Kilder ==


=== Trykt litteratur ===
Kungl. vetenskapsakademien – Matrikel 1994/95 (swe). Stockholm: Kungl. Vetenskapsakademien. 1994. s. 60. ISSN 0302-6558. 


== Eksterne lenker ==
(en) Offisielt nettsted 
(en) Carl Djerassi – kategori av bilder, video eller lyd på Commons 
(en) Carl Djerassi på Internet Movie Database 
(en) Biography
(en) Center for Oral History. «Carl Djerassi». 
(en) Sturchio, Jeffrey L.; Thackray, Arnold (31. juli 1985). Carl Djerassi, Transcript of an Interview Conducted by Jeffrey L. Sturchio and Arnold Thackray at Stanford University on 31 July 1985 (PDF). Philadelphia, PA: Center for History of Chemistry. 
(en) Carl Djerassi tells his life story at Web of Stories
(en) Djerassi Resident Artists Program
(en) Djerassi’s autograph from The Chemical Record
(en) Bob Weintraub, Israel Chemical Society. Pincus, Djerassi, and Oral Contraceptives